CELEX: 32020D1358
Language: hr
Date: 2020-09-28 00:00:00
Title: Provedbena odluka Komisije (EU) 2020/1358 оd 28. rujna 2020. o primjeni Direktive br. 2009/103/EZ Europskog parlamenta i Vijeća u odnosu na provjere osiguranja od građanskopravne odgovornosti u pogledu upotrebe motornih vozila koja se uobičajeno nalaze u Bosni i Hercegovini (Tekst značajan za EGP)

29.9.2020   
               
               
                  HR
               
               
                  Službeni list Europske unije
               
               
                  L 314/66
               
            
         PROVEDBENA ODLUKA KOMISIJE (EU) 2020/1358
         оd 28. rujna 2020.
         o primjeni Direktive br. 2009/103/EZ Europskog parlamenta i Vijeća u odnosu na provjere osiguranja od građanskopravne odgovornosti u pogledu upotrebe motornih vozila koja se uobičajeno nalaze u Bosni i Hercegovini
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2009/103/EZ Europskog parlamenta i Vijeća od 16. rujna 2009. u odnosu na osiguranje od građanskopravne odgovornosti u pogledu upotrebe motornih vozila i izvršenje obveze osiguranja od takve odgovornosti (1), a posebno njezin članak 2. točku (b) u vezi s člankom 8. stavkom 2.,
         budući da:
         
                     (1)
                  
                  
                     U skladu s člankom 8. stavkom 1. drugim podstavkom Direktive 2009/103/EZ, vozila koja se uobičajeno nalaze u trećoj zemlji smatraju se, kad je riječ o dokumentaciji o obveznom osiguranju od građanskopravne odgovornosti u pogledu upotrebe takvih vozila, vozilima koja se uobičajeno nalaze u Uniji ako nacionalni uredi svih država članica pojedinačno, svaki u skladu s odredbama vlastitog nacionalnog prava o obveznom osiguranju, jamče likvidaciju šteta u vezi s nesrećama koje se dogode na njihovu području i koje prouzroče takva vozila.
                  
               
                     (2)
                  
                  
                     Prema članku 2. Direktive 2009/103/EZ primjena članka 8. te direktive na vozila koja se uobičajeno nalaze u trećoj zemlji uvjetovana je zaključivanjem sporazuma između nacionalnih ureda za osiguranje država članica i nacionalnog ureda za osiguranje te treće zemlje. Osim toga, da bi se članak 8. te direktive primjenjivao na takva vozila, Komisija određuje datum primjene te odredbe za ta vozila i vrste vozila na koje se ta odredba treba primjenjivati, nakon što se u uskoj suradnji s državama članicama uvjerila da je takav sporazum zaključen.
                  
               
                     (3)
                  
                  
                     Nacionalni uredi za osiguranje država članica Europskog gospodarskog prostora i drugih pridruženih država sklopili su 30. svibnja 2002. sporazum kojim se jamči likvidacija šteta nastalih zbog nezgoda koje se dogode na njihovu području, a koje su prouzročila vozila koja se uobičajeno nalaze na području drugih stranaka tog sporazuma, neovisno o tome jesu li takva vozila osigurana (Sporazum).
                  
               
                     (4)
                  
                  
                     Nacionalni uredi za osiguranje država članica i Andore, Islanda, Norveške, Srbije i Švicarske potpisali su 13. lipnja 2019. Dopunu br. 2 Sporazumu kako bi se u njega uključio nacionalni ured za osiguranje Bosne i Hercegovine. Tom se dopunom predviđaju praktični aranžmani kojima se omogućuje ukidanje provjera osiguranja za vozila navedena u Sporazumu koja se uobičajeno nalaze na području Bosne i Hercegovine, a koja obuhvaćaju sve vrste vozila osim vojnih vozila registriranih u toj zemlji.
                  
               
                     (5)
                  
                  
                     Stoga su ispunjeni svi uvjeti za ukidanje provjera osiguranja motornih vozila od građanskopravne odgovornosti u skladu s Direktivom 2009/103/EZ za vozila koja se uobičajeno nalaze u Bosni i Hercegovini,
                  
               DONIJELA JE OVU ODLUKU:
         
            Članak 1.
            Od 19. listopada 2020. države članice suzdržavaju se od provjera osiguranja od građanskopravne odgovornosti svih vrsta vozila koja se uobičajeno nalaze na državnom području Bosne i Hercegovine, osim vojnih vozila registriranih u toj zemlji, pri njihovu ulasku u Uniju.
         
         
            Članak 2.
            Države članice odmah obavješćuju Komisiju o mjerama koje su poduzele radi primjene ove Odluke.
         
         
            Članak 3.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 28. rujna 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 263, 7.10.2009., str. 11.